અત્રે ઉલ્‍લેખનીય છે કે, રાજ્યની નગરપાલિકાઓમાં આરોગ્ય સેવા સુદ્રઢ બનાવવા માટે ગુજરાત અર્બન હેલ્થ પ્રોજેક્ટ અંતર્ગત નગરપાલિકાઓના અર્બન હેલ્થ સેન્ટર માટે ફીમેલ હેલ્થ વર્કરની બે તબક્કે કુલ-૬૦૩ જગ્યા રાજ્ય સરકાર દ્વારા મંજૂર કરવામાં આવી હતી. આ જગ્યાઓ ભરવા ગુજરાત ગૌણ સેવા પસંદગી મંડળે નિયત ભરતી પ્રક્રિયા અનુસરી કુલ-૫૨૪ ઉમેદવારોની નિમણૂક માટે ભલામણ કરી ઉમેદવારોનું ડોક્યુમેન્ટ વેરીફીકેશન અને મેરીટ આધારીત સ્થળ પસંદગી માટે, પસંદ થયેલ ઉમેદવારોને રૂબરૂ બોલાવી નિમણૂંક માટેની જરૂરી કાર્યવાહી પૂર્ણ કરી હતી. જે અનુસાર કુલ-૪૮૯ ઉમેદવારો રૂબરૂ ઉપસ્થિત રહેલ હતા જ્યારે બાકી રહેલ ૩૫ ઉમેદવારોને પણ તા.૧૩.૧૧.૨૦૧૮ ના રોજ રૂબરૂ ડોક્યુમેન્ટ વેરીફીકેશન અને સ્થળ પસંદગી માટે ઉપસ્‍થિત રહેવા પુનઃ જણાવવામાં આવેલ છે.